'n Jaar gelede het die akteur Neels van Jaarsveld en sy vrou, Jeanne, in Witsand getrou. Hier's hul pragtige troufoto's.
Asof bestem deur die gode ... Witsand op sy mooiste, vriende en familie, en vier dae van geluk. Selfs die dolfyne het gesig gewys toe ons "eish"-man, akteur Neels van Jaarsveld, en sy Jeanne op ’n blou herfsdag getroud is.
Twee weke voor hul troue praat Neels van Jaarsveld en sy verloofde, Jeanne Flynn, ’n voormalige model en persoonlike afrigter, in hul huis op ’n klein Overbergse kusdorpie oor die groot dag. Hulle is opgewonde. En effe uitgeput ná al die reëlings. Maar stralend gelukkig. Dis ’n nuwe Neels. Hy is rustig. Sy oë blink. Hy verdwyn twee keer kombuis toe om ’n vars pot koffie te brou. Buite skyn die son en die branders klots sowat vyftig meter ver van hul huis teen die rotse.
Jeanne se afgetrede ouers, Rentia en Arthur Flynn, woon aan die Wes-Kaapse kus by Witsand, en dit is waar Neels die groot vraag gevra het. Dis ook hier waar hulle op 29 April getroud is. Dit was ’n gesellige affêre wat oor vier dae gestrek het sodat die 140 gaste, baie van hulle uit die vermaaklikheidsbedryf, ordentlik kon ontspan en kuier. By die Breede River Lodge en PiliPili-restaurant het hulle feesgevier.
Toe Jeanne hom die eerste keer in die ou Barry-klipkerk op hul troudag gewaar, het sy dadelik besef sy het nog nooit so veilig, rustig en kalm gevoel nie, vertel sy twee dae ná die troue per WhatsApp. Hulle het die dansbaan geopen op die maat van Ryno Velvet se liedjie “Berge”, wat deur die sanger self gesing is, met Herman Kleinhans op die tromme ... “Alles was onvergeetlik, onverbeterlik, spesiaal,” jubel Neels saam. “Die partytjie het eers om vyfuur die oggend tot ’n einde gekom terwyl gaste ge-rap en gesing het. Selfs die weer het saamgespeel en was heeltyd perfek. Asof die gode dit so bestem het, het die gaste bokkies, uile en visarende gesien ... honderd dolfyne het ons gelukgewens op dag vier. Dit was die beste vier dae van ons lewe,” skryf Neels.
Hulle is ’n span. “Die highs is hoog. Natuurlik is daar in die liefde ook laagtepunte, maar ons liefde is volrond. Ons werk daardeur. Ek gee nie voor nie. Dis vir my ook ’n kompliment en ’n teken van ware liefde as my geliefde ‘af ’ voor my kan wees. Mense ís op en af. Dit beteken julle vertrou mekaar. Ons glo aan totale aanvaarding. Jeanne en ek wil die lewe vir mekaar ’n beter plek maak.” En ja, sy het vir seker ’n groot aandeel in die “nuwe Neels”, gee hy toe.
’n Snoeptafel met lekkertes soos dadelballe van Rentia Flynn, die ma van die bruid, lemoenkoekies deur Neels se ma, grondboontjie-rotse deur Jeanne ... En dan was daar die smulkaaskoek.
Jeanne en haar ma wou saam iets doen vir die troue en om die vlaggies van kant te maak, was die perfekte geleentheid daarvoor.
Die Vat 5-albumreeks is baie gesog en die nuwe een, die sewende in die reeks, het binne twee weke ná sy uitreiking op al wat ’n treffersparade is, geboer.
“Op Vat 5 sal luisteraars ’n spesifieke liedjie versoek omdat dit byvoorbeeld die openingsdans was op hul troue of ’n groot treffer in die tyd toe hul kind gebore is. Dan deel hulle hierdie stories met die ander luisteraars.”
“Eers identifiseer ek die liedjies wat ek dink op die album moet kom. Natuurlik moet dit liedjies wees wat deur die luisteraars versoek is. Daarna moet die David Gresham-platemaatskappy toestemming kry by die maatskappy wat dit oorspronklik uitgegee het om by die samestelling in te sluit. Omdat van die liedjies so oud is, moet die oorspronklike sangers, of hul erfgename wat die musiekregte besit, soms eers opgespoor word. Daarna moet ’n kraplose weergawe van die oorspronklike opname in die hande gekry word. Dis nie altyd maklik nie.”
“Ons kry die regte van elke samestelling net vir drie jaar; daarna verval dit en is die spesifieke album nie meer beskikbaar nie. Hierdie album is dus ’n ware versamelaarsitem.”
Dis ’n heerlike, humoristiese hip-hop-liedjie oor ’n ouer vrou wat skaamteloos ogies maak vir een van haar dogter se vriende. “Die antie soek ’n Ben Ten”, sing die sanger in die ritmiese koor.
(Ben Ten is iemand wat van ouer vroue hou.) Selfs mense wat nie ’n oor vir hip-hop het nie, sal dié een geniet. Early B is natuurlik veral bekend vir sy vorige enkelsnit-treffer, Cerebellum, wat verlede jaar ’n Ghoema gewen het.
Benewens die titelsnit, wat handel oor die maskers wat ’n mens dra om jou ware self weg te steek, staan die liedjie Saam Lag uit met luisterbare lirieke. – jaco hough-coetzee*